แพรีส ฮิลตัน

แพรีส วิตนีย์ ฮิลตัน (; เกิดวันที่ 17 กุมภาพันธ์ พ.ศ. 2524) เป็นนางแบบ นักแสดง และนักร้องชาวอเมริกัน และเป็นทายาทตระกูลฮิลตัน ตระกูลดังของโลก

 ประวัติ 
ฮิลตันเกิดที่นครนิวยอร์ก เป็นลูกคนโตของ ริชาร์ด ฮิลตัน และ แคธี ฮิลตัน แพรีสมีน้องสาวชื่อ นิคกี ฮิลตัน และน้องชายแบร์รอน ฮิลตันที่ 2 และ คอนแรด ฮิลตันที่ 2 ปู่ของแพรีส (แบร์รอน ฮิลตัน) และปู่ทวด คอนแรด ฮิลตัน ผู้ก่อตั้งโรงแรมฮิลตัน หลังจากที่ปู่ทวดเสียชีวิตลงได้ทิ้งมรดกไว้กว่า 1 หมื่นล้านดอลลาร์สหรัฐ ซึ่งคาดว่า แพรีสจะมีทรัพย์สินประมาณ 50 ล้านดอลลาร์สหรัฐ (ประมาณ 2 พันล้านบาท ปี พ.ศ. 2548)

ชื่อเสียงของฮิลตันในช่วงแรก จัดเป็นสาวไฮโซสุดหรู ออกงานปาร์ตีบ่อยครั้ง และเป็นหลานปู่ของมหาเศรษฐีเจ้าของเครือโรงแรมใหญ่ ฮิลตัน อินเตอร์เนชั่นแนล ช่วงนั้นเธอมักออกงานคู่กันระหว่างแพรีสกับนิกกี ฮิลตัน น้องสาว 

เธอหาเงินเลี้ยงตัวเองมาตั้งแต่อายุ 18 ปี ด้วยการก้าวสู่วงการแฟชั่น 
ฮิลตันเริ่มมีข่าวความสัมพันธ์กับคนดังอย่าง ลีโอนาร์โด ดีแคพรีโอ, เอ็ดเวิร์ด เฟอร์ลอง, จิมมี่ เคนเนดี้, ไซมอน เร็ก และมีนักร้องวงแบ็คสตรีท บอยส์ นิก คาร์เตอร์ ไม่เว้นแม้แต่นักมวยอย่าง ออสการ์ เดอ ลา โฮยา และเจ้าของไนต์คลับอย่าง อินกริด คาซาเรส 

แฟนเก่า “ริก ซาโลมอน” เปิดเว็บไซต์ขายเซ็กซ์เทปของเขาทั้งสองที่ถ่ายกันเอง ผ่านอินเทอร์เน็ต TrustFundGirls.com เมื่อเดือนตุลาคม พ.ศ. 2546 ซึ่งเป็นวิดีโอที่เธอถ่ายตอนอายุ 19 ปี ตามด้วยการออกเป็นดีวีดีชื่อ “1 Night in Paris” เมื่อเดือนมิถุนายน ที่ผ่านมา แพรีสได้ดำเนินการฟ้องร้องอดีตคู่ขา แต่ลงเอยด้วยการประนีประนอมยอมความกัน โดยเธอได้เงิน 400,000 ดอลลาร์สหรัฐยอดหญิงฉาว - แพรีส ฮิลตัน/รุ่งมณีฟรีสไตล์

ฮิลตันคบหาเพื่อนอย่างนิโคล ริชชี่ บุตรสาวของไลโอเนล ริชชี (Lionel Richie) ทั้งคู่สนิทกันมาก่อนที่จะตกลงทำรายการโทรทัศน์ด้วยกัน  ในรายการเรียลลิตีโชว์ "เดอะ ซิมเพิล ไลฟ์" รูปแบบของรายการแสดงให้เห็นถึงการปฏิบัติตนเพื่อความอยู่รอดของเด็กสาวผู้ร่ำรวย 2 คน เมื่อต้องเผชิญอยู่ในโลกแห่งความเป็นจริง รายการนี้ประสบความสำเร็จทันทีเมื่อออกอากาศครั้งแรก มีผู้ชมสูงกว่า 13 ล้านคน แม้ระยะนั้นจะเริ่มมีเทปวิดีโอฉาวของแพรีสระบาดไปทั่วแล้วก็ตาม แต่รายการเรียลลิตียังคงมีอยู่ต่อไป ขณะที่เธอกลายเป็นดาวดัง สร้างเรตติงสูงให้กับรายการ โดยรายการนี้ได้มีถึง 5 ฤดูกาล

เธอได้เป็นนางแบบที่มีชื่อเสียง ได้แสดงภาพยนตร์เรื่อง House of Wax ใน พ.ศ. 2547 หนังสืออัตชีวประวัติของตัวเองที่ชื่อ Confession of Paris ก็เป็นหนังสือขายดีที่สุด

เมื่อเดือนพฤษภาคม พ.ศ. 2550 ฮิลตันถูกศาลตัดสินโทษในการจำคุกเป็นเวลา 45 วัน โทษฐานฝ่าฝืนทัณฑ์บนในการเมาแล้วขับและขับรถโดยไม่มีใบขับขี่ โดยเมื่อเดือนมกราคม พ.ศ. 2550 เมื่อเธอยอมรับผิดในข้อหาเมาแล้วขับเมื่อวันที่ 7 กันยายน ปีก่อน ทำให้เธอได้รับทัณฑ์บนเป็นเวลา 36 เดือน รวมทั้งต้องเข้ารับการศึกษาเรื่องพิษภัยของแอลกอฮอล์ และเสียค่าปรับเป็นเงิน 1,500 เหรียญ แต่การที่เธอถูกจับในข้อหาขับรถโดยประมาทอีก 2 ครั้ง และไม่ยอมไปเข้ารับการศึกษาพิษภัยของแอลกอฮอล์ตามที่ศาลออกคำสั่งไว้ ทำให้เธอต้องมารับโทษในที่สุด ไฮโซติดคุก! "ปาริส" เข้าตาราง 45 วัน โดย ผู้จัดการออนไลน์ 7 พฤษภาคม 2550 14:05 น.

 อาชีพ 
อาชีพปัจจุบัน ฮิลตันปรากฏตัวตามรายการโทรทัศน์ ภาพยนตร์ โฆษณาการถ่ายแบบต่างๆ และเป็นดีเจ โดยมีรายได้ประมาณ 15.5 ล้านดอลลาร์สหรัฐ (ในพ.ศ. 2548) นิตยสารฟอบส์ได้มีการจัดอันดับแพรีส เป็น 1 ใน 100 ดาราที่มีชื่อเสียงทั่วโลก อันดับคนมีชื่อเสียงทั่วโลก จัดอันดับโดยนิตยสารฟอบส์ (Top 100 Celebrities)

นอกจากนั้น เธอมีคอลเลกชันเครื่องประดับของเธอเองที่ออกแบบเองขายเอง แล้วเพิ่งเปิดตัวไนต์คลับสุดหรูด้วยชื่อของเธอเอง "Club Paris" เมื่อต้นเดือนนี้ ที่ฟลอริดา 

ฮิลตันจับมือเซ็นสัญญากับ บริษัท Parlux Fragrances ซึ่งผลิตและขายสินค้าในยี่ห้อ Perry Ellis, XOXO และ Guess? ที่เธอเป็นพรีเซ็นเตอร์อยู่ เพื่อสร้างสินค้าและทำการตลาด มีผลิตภัณฑ์ทั้งเครื่องสำอาง กระเป๋าถือ เครื่องหนัง เครื่องประดับ ที่ส่งออกขายทั่วโลก โดยเฉพาะน้ำหอมที่มีชื่อ “Paris Hilton” เป็นแบรนด์ประสบความสำเร็จมาก 

งานในวงการ เริ่มต้นเมื่อพ.ศ. 2547 จากการรับเป็นพรีเซ็นเตอร์และเริ่มเล่นหนังโฆษณา รวมถึงมิวสิกวิดีโอหลายตัว เธอพัฒนาตัวเองด้วยการเริ่มต้นในอาชีพนางแบบ

 ผลงานภาพยนตร์ 
 The Simple Life (2549)
 Pledge This! (2549)
 Bottom's Up (2549)
 Meat Pie (2548)
 House of Wax (2548) 
 The Simple Life (2548)
 The Hillz (2547)
 Raising Helen (2547)
 The Simple Life 2: Road Trip (2547)
 1 Night in Paris (2547)
 Wonderland (2546)
 L.A. Knights (2546)
 Pauly Shore Is Dead (2546)
 The Simple Life (2546)
 QIK2JDG (2545)
 Nine Lives (2545)
 Zoolander (2544)
 Sweetie Pie (2543)

 ผลงานเพลง 
ฮิลตัน ได้ออกอัลบั้มชุดแรกโดยใช้ชื่อชุดว่า Paris มีเพลงซิงเกิลแรก  "Stars Are Blind" ที่ผลิตโดย Fernando Garibay ขึ้นชาร์ทซิงเกิลบิลบอร์ดอันดับที่ 18 ส่วนตัวอัลบั้มขึ้นสูงสุดอันดับ 6 ในอเมริกา

 อื่น ๆ 
 ฮิลตันมีสุนัขตัวโปรดพันธุ์ชิวาวา ชื่อ ทิงเกอร์เบลล์
 พิพิธภัณฑ์หุ่นมาดามครูโซทำหุ่นขี้ผึ้งของเธอ พร้อมๆ กับเปิดตัวภาพยนตร์เรื่องใหม่ House of Wax (2548) 
 ฮิลตันได้รับการบันทึกชื่อเป็นสถิติโลกในบันทึกสถิติโลกกินเนสส์ (Guinness Book of World Records) กับตำแหน่ง "คนดังผู้โอเวอร์ที่สุดในโลก"สาวดัง แพรีส ฮิลตัน ถูกบันทึกชื่อเป็นสถิติโลกใน กินเนส บุ๊ก

 อ้างอิง 

 แหล่งข้อมูลอื่น 

แพรีส ฮิลตัน
แพรีส ฮิลตัน
แพรีส ฮิลตัน
หมวดหมู่:ชาวอเมริกันเชื้อสายอิตาลี
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายนอร์เวย์
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:บุคคลจากนครนิวยอร์ก
หมวดหมู่:สกุลฮิลตัน